16.09.2019
Рауль Ҳаџьымба Аҧсны Аҳәынҭқарра Ахада имаҵурахьы иеиҭалхра идиныҳәалеит Москватәии Урыстәыла зегьи Рпатриарх Кирилл.
Адныҳәалараҟны, ҷыдала, иазгәаҭоуп:
«Ҳаҭыр зқәу, Рауль Џьумка-иҧа!
Гәык-ҧсыкала ишəыдысныҳəалоит Аҧсны Аҳəынҭқарра Ахада имаҵурахьы еиҭа шәалхра!
Аҧсны атәылауаа Шәара ишәымардоит рыҧсҭазаашьа аиҕтәразы, асоциалтәи аекономикатәи усхкқәа рыҟны аиҭакра бзиақәа рзы, ибеиоу атәыла аҭоурыхтәи акультуратәи ҭынха аиқәырхаразы ирымоу агәыҕрақәа.
Сгәы иаанагоит, аҧхьаҟатәи шәусураҟынгьы Шәара зҿлымҳара ду ашәҭалоит ҳәа ақьырсиантә традициақәа рыхьчара, ауаажәларра реидгылареи рҳәоуеиқәшәареи арҕәҕәара аус.
Ишәзеиҕьасшьоит агәабзиара, агәамч, Анцәа илҧха ду, Аҧсны жәлар зегьы – аизҳазыҕьареи аҭынчреи».